<!-- C. uddannede sig 1851-55 i Göttingen, rejste 1859 paa 
de gr. Øer, Thasos, Lemnos, Lesbos, Imbros og 
Samothrake, dog uden at kunne foretage egne 
Udgravninger, og 1860 med Ad. Michaëlis paa 
Peloponnesos. Efter at have haft nogle Aars 
Universitetsgerning i Halle og Göttingen 
kaldtes C. 1869 til Wien som Prof. i Arkæologi. 
Herfra foretoges 1873 og 1875 vigtige Undersøgelser 
paa Samothrake, med betydelige metodiske 
Fremskridt. 1877 kom C. til Berlin som Direktør 
for Museerne. Her benyttede han med kraftigt 
Initiativ den af G. Hirschfeld vakte Interesse til 
at iværksætte de Undersøgelser i Pergamos, som 
bragte Arkæologien og Kunsthistorien uventet 
rigt Udbytte og de berlinske Museer det mægtige 
Zeusalter o. s. v. 1887-1905 var han som 
Generalsekretær Lederen af det tyske arkæol. 
Institut med dets gl. rom., nyere gr. og ved C. 
oprettede rom.-germanske Afdelinger; indtil 
kort før sin Død vedblev han at have Sæde i 
Instituttets Ledelse. Han var en fremragende 
Styrer, med Evne til at knytte de mangeartede 
Kræfter sammen til de store Opgaver, der løstes 
i hans Tid. Tillige fremmede han i høj Grad 
Studiet ved egne Arbejder: »Heise auf den 
Inseln des thrakischen Meeres« (1860), »Reise 
auf der Insel Lesbos« (1865), »Melische 
Tongefässe« (1862), »Beiträge zur Geschichte d. gr. 
Plastik« (2. Opl. 1869), »Zur Geschichte d. 
Anfänge gr. Kunst« (Wien, 1870-73), »Heroen und 
Göttergestalten d. gr. Künste« (Wien, 1874), »Die 
attischen Grabreliefs« (1890 ff., med talrige 
Tavler), »Archäologische Untersuchungen auf 
Samothrake« (Wien 1875 og 1880); »Ergebnisse der 
Ausgrabungen in Pergamos« (1886-99), ved de 3 
sidstnævnte Arbejder med forsk. Medarbejdere, o. m. fl. -->
== Kilder ==
Historie